kardosdrur/scandi-wiki huggingface dataset:
Elmgreen & Dragset

Elmgreen & Dragset er en kunstnerduo bestående af Michael Elmgreen (født 1961; København, Danmark) og Ingar Dragset (født 1969; Trondheim, Norge). Elmgreen & Dragset arbejder med forskellige materialer og kunsttyper f.eks. skulptur, installation, teater og arkitektur. Deres kunst kredser om emner som individet, staten, eskapisme, bureaukrati og forholdet mellem kunst, arkitektur og design. Duoen begyndte at lave kunst sammen under navnet Elmgreen & Dragset i 1995.

Værker 

Et kort udvalg af duoens værker:

 Prada Marfa (2005). En 1:1-kopi af en Pradabutik opstillet midt i en ørken i Texas, USA. 
 Denkmal für die im Nationalsozialismus verfolgten Homosexuellen (2008). Mindesmærke for de homoseksuelle ofre for nazisterne under Anden Verdenskrig. Opstillet i Tiergarten, Berlin, Tyskland. 
 The Collectors (2009). Elmgreen & Dragset kuraterede en fælles dansk, svensk og norsk udstilling på den 53. Venedig Biennale i Italien. 
 Powerless Structure, Fig. 101 (2012). Guldfarvet skulptur af en dreng på en gyngehest. Opstillet på den fjerde plint på Trafalgar Square, London, Storbritannien. 
 HAN (2012). Sølvfarvet skulptur af en mandsfigur siddende på en sten. Permanent opstillet foran Kulturværftet i Helsingør.
 Biography (2014) fotobog

Hæder og priser 
Elmgreen & Dragset vandt i 2002 Preis der Nationalgalerie på Hamburger Bahnhof, Berlin. I 2009 fik Elmgreen & Dragset en Special Mention ved Venedig Biennalen for deres kuratering af den fællesnordiske udstilling The Collectors.

Eksterne henvisninger 
 Elmgreen & Dragsets hjemmeside  hos Galleri Nicolai Wallner
 Elmgreen & Dragset - Biography Mar 21, 2014 — Aug 24, 2014 . Astrup Fearnley Museet

Fotos af værker 

Kunstnere fra Danmark
Kunstnere fra Norge
Etableret i 1995
Æresdoktorer ved NTNU
DR P8 JAZZ

DR P8 JAZZ er en af DR's digitale radiokanaler. Den erstattede DR Jazz d. 12. september 2011.

Baggrund 
I november 2010 annoncerede DR deres intention om at lukke en række af deres 23 digitale radiokanaler, for kun at beholde 10-12. I modsætning til DR's tidligere digitale radiokanaler som spillede musik uden afbrydelser, så skulle de nye kanaler have værter og faste programmer til at formidle musikken og public service indhold. De nye kanaler, herunder DR P8 Jazz, blev præsenteret i januar 2011.

Værter 
 Benjamin Koppel
 Christian Cherry
 Fimmer Engel
 Frederik Korfix
 Jens Rasmussen
 Johanne Algren
 Jonas Visti Pedersen
 Morten Lindberg (Master Fatman)
 Naya Buric
 Niels Christian Cederberg
 Stine Danving
 Thomas Winther Overby
Cæcilie Iburg Prinzlau

Noter

P8 JAZZ
Etableret i 2011
Regeringen Peter Mohr Dam I

Peter Mohr Dams første regering var Færøernes regering fra 9. januar 1959 til 4. januar 1963. Den var en koalition mellem Javnaðarflokkurin (JF), Sambandsflokkurin (SB) og Sjálvstýrisflokkurin (SF), ledet af Peter Mohr Dam (JF). Den var den første regering hvor alle ministerne havde ansvaret for klart definerede sagsområder, i modsætning til de tidligere regeringer med ministre uden portefølje.

Eksterne links 
Færøernes lagmænd og regeringer siden 1948 

Dam, Peter Mohr 1
Politik i 1959
Politik i 1963
James Penberthy

James Penberthy (født 3. maj 1917 i Melbourne - død 29. marts 1999 i New South Wales, Australien) var en australsk komponist, dirigent og journalist.

Penberthy studerede komposition på Mebourne Universitet, og senere hos Nadia Boulanger i Paris. Han studerede direktion i England hos sir John Barbirolli, og slog sig derefter ned i Perth.

Penberthy har skrevet 9 symfonier, 11 operaer, 22 balletter, orkesterværker, klaverkoncerter etc.

Udvalgte værker 

 Symfoni nr. 1 (1950) - for orkester
 Symfoni nr. 2 (1953) - for orkester
 Symfoni nr. 3 "Uranus" (1955-56) - for orkester
 Symfoni nr. 4 "Under havet" (1960) - for orkester
 Symfoni nr. 5 "Vestkystbilleder" (1961) - for orkester
 Symfoni nr. 6 "Jordmoderen" (1972) - for orkester
 Symfoni nr. 7 "Lille Symfoni" (1972) - for orkester
 Symfoni nr. 8 "Koral" (1972) - for orkester
 Symfoni nr. 9 "Sydney" (1982) - for orkester
 "Strandinspektøren og havfruen" - opera
 "Ofelia fra Ni Mil stranden" - opera
 "Larry" (1955) - opera
 "Boomerang" (1951) - ballet 
 Klaverkoncert nr. 2 "Aboriginal" (1955) - for klaver og orkester

Eksterne kilder/henvisninger 

 Om James Penberthy  på Musicweb-International.com

Komponister fra Australien
Dirigenter
Journalister fra Australien
Personer fra Melbourne
Colin Brumby

Colin James Brumby (født 18. juni 1933 i Melbourne Australien, død 3. januar 2018 i Brisbane Australien) var en australsk komponist og dirigent.

Brumby blev uddannet på Musikkonservatoriet i Melbourne og studerede derefter privat hos Alexander Goehr.

Han har skrevet to symfonier, orkesterværker, kammermusik, to violinkoncerter og koncerter for mange instrumenter.

Udvalgte værker 

 Symfoni nr. 1 "Solen" (1981) - for orkester
 Symfoni nr. 2 "Mosaic fra Ravenna" (1993) - for orkester
 "Fønix og Skildpaden" (1974) - for cembalo og strygeorkester    
 Bratschkoncert (1960) - for bratsch og strygerorkester 
 Violinkoncert "Tre aspekter af Rom" (1990) - for violin og orkester 
 "Alice" (1989) - ballet

Referencer

Eksterne henvisninger 
 Om Colin Brumby på australianmusiccentre.com

Komponister fra Australien
Dirigenter
Personer fra Melbourne
Raymond Hanson

Raymond Charles Hanson (født 23. november 1913 i Sydney, Australien - død 6. december 1976) var en australsk komponist, pianist og lærer.

Hanson var i begyndelsen selvlært som komponist, men fik stipendium, og studerede to måneder på Stats Musikkonservatoriet i New South Wales, som blev afbrudt af 2. Verdenskrig. Han var inspireret af Paul Hindemith, jazzmusik og de mange retninger indenfor den klassiske musik.

Hanson har skrevet en symfoni, orkesterværker, operaer, trompetkoncert, klaverkoncert etc.

Udvalgte værker 

 Symfoni nr. 1 - (1951) - for orkester
 Trompetkoncert - (1948) - for trompet og orkester
 Klaverkoncert - (1972) - for klaver og orkester
 Violinkoncert - (1946) - for violin og orkester
 "Dhoogor" (1945) - ballet
 "Sats "Hyldest til Alfred Hill" (1969) - for orkester

Eksterne kilder/henvisninger 

 Om Raymond Hanson på adb.anu.edu.au
 Om Raymond Hanson på musicweb-international.com 

Komponister fra Australien
Dirigenter
Personer fra Sydney
Regeringen Kristian Djurhuus II

Kristian Djurhuus' anden regering var Færøernes regering fra 18. december 1954 til 9. januar 1959. Den var en koalition mellem Sambandsflokkurin (SB), Fólkaflokkurin (FF) og Sjálvstýrisflokkurin (SF), ledet af Kristian Djurhuus (SB). Den fik megen kritik for sin håndtering af Klaksvíkstriden. Mitens havde da ansvaret for sundhedsanliggender, og håndterede ellers også blandt andet kultursager.

Eksterne links 
Færøernes lagmænd og regeringer siden 1948 

Djurhuus, Kristian 2
Politik i 1954
Politik i 1959
Dulcie Holland

Dulcie Sybil Holland (født 5. maj 1913 i Sydney, Australien - død 21. maj 2000) var en australsk komponist, pianist og lærer.

Holland studerede komposition og klaver på Musikkonservatoriet i Sydney (1929) hos bl.a. Alfred Hill.
Hun studerede på Royal College of Music i London (1939) hos John Ireland.

Hun har skrevet en symfoni, orkesterværker, kammermusik, strygerkvartet, sonater etc.

Udvalgte værker 

  Symfoni "For fornøjelsen" (1974) - for orkester
 Trio (1944) - for violin, cello og klaver
 Sonate (19?) - for klaver

Eksterne kilder/henvisninger 

 Om Dulcie Holland  på australianmusiccentre.com.au
 om Dulcie Holland på musicweb-international.com 

Komponister fra Australien
Pianister fra Australien
Lærere
Personer fra Sydney
Regeringen Kristian Djurhuus I

Kristian Djurhuus' første regering var Færøernes regering fra 15. december 1950 til 18. december 1954. Den var en koalition mellem Sambandsflokkurin (SB) og Fólkaflokkurin (FF), ledet af Kristian Djurhuus (SB). Den blev afløst af Kristian Djurhuus' anden regering, som også inkluderede Sjálvstýrisflokkurin.

Eksterne links 
Færøernes lagmænd og regeringer siden 1948 

Djurhuus, Kristian 1
Politik i 1950
Politik i 1954
Eric Gross

Eric Gross (født 16. september 1926 i Wien, Østrig - død 17. april 2011 i Sydney, Australien) var en østrigsk emigreret australsk komponist, pianist og lærer.

Gross emigrerede til Australien og bosatte sig i Sydney (1958). Han blev lærer i komposition på NSW Stats Musikkonservatoriet (1960-1991).

Han har skrevet 2 symfonier, orkesterværker, opera, kammermusik, klavermusik, koncertmusik etc.

Udvalgte værker 

 Symfoni nr. 1 - (1967) - for orkester
 Symfoni nr. 2 - (1980) - for orkester
 Klaverkoncert - (1983) - for klaver og orkester
 "Kærligheds dommer" (1965) - opera

Eksterne kilder/henvisninger 

    Om Eric Gross  på australianmusiccentre.com.au 
  Om Eric Gross på musicweb-international.com 

Komponister fra Australien
Komponister fra Østrig
Pianister fra Australien
Lærere
Personer fra Wien
Pianister fra Østrig
Peter Tahourdin

Peter Richard Tahourdin (født 27. august 1928 i Hampshire, England - død 28. juli 2009 i Adelaide, Australien) var en engelsk emigreret australsk komponist og lærer.

Tahourdin studerede komposition på Trinity College of Music i London hos Richard Arnell, med afgangseksamen (1952).
Han emigrerede til Adelaide (1964), og blev lærer i komposition på Adelaide University og Melbourne University. 

Tahourdin har skrevet fem symfonier, orkesterværker, vokalmusik, elektronisk musik, kammermusik etc.

Udvalgte værker 

 Symfoni nr. 1 (1960) - for orkester
 Symfoni nr. 2 (1969) - for orkester
 Symfoni nr. 3 (1979) - for orkester
 Symfoni nr. 4 (1987) - for orkester
 Symfoni nr. 5 (1994) - for orkester
 Sinfonietta nr. 1 (1952) - for orkester
 Sinfonietta nr. 2 (1959) - for orkester
 "Symfoni koncertante" (1966) - for cello og orkester

Eksterne kilder/henvisninger 

  Om Peter Tahourdin på australianmusiccentre.com.au 
  Om Peter Tahourdin på musicweb-international.com 

Komponister fra Australien
Komponister fra England
Lærere
Félix Savart

Félix Savart (født 30. juni 1791, død 16. marts 1841) var en fransk fysiker. 

Savart var først læge; men efter at have bosat sig i Paris slog han sig helt på studiet af fysikken. Han udførte sammen med Jean-Baptiste Biot magnetiske undersøgelser og formulerede i 1820 et udtryk for det magnetiske felt omkring en ledning. Endvidere undersøgte han membraners svingninger og konstruerede et polariskop til undersøgelse af polariseret lys. I 1827 blev han Fresnels efterfølger som medlem af Videnskabsakademiet, og 1836 Ampères som professor i fysik ved Collège de France. Hans arbejder findes især i Annales de chimie et de physique og i Akademiets Comptes rendus.

Kilder

Externa länkar 

Fysikere fra Frankrig
Medlemmer af Académie des sciences
Læger fra Frankrig
Franskmænd i 1800-tallet
Savarts tandhjul

Savarts tandhjul er et apparat, der blev konstrueret af den franske fysiker Félix Savart.

Savarts tandhjul er et tandhjul, der kan sættes i jævn omdrejning, medens et kortblad eller lignende holdes mod hjulets tænder. Bladet gør en svingning for hver tand, der træffer det, og ved passende omdrejningshastigheder hører man derfor en tone; et tælleværk tillader aflæsning af hjulets omløbstal i en vis tid, og man får herved midler til at bestemme det antal svingninger per sekund, der svarer til den tonehøjde, bladet giver. Savarts tandhjul bruges nu kun som demonstrationsforsøg ved undervisning i lydlære.

Kilder 

 

Tandhjul
Fysikeksperimenter
Musikinstrumenter
Fonetik
Dean Thompson

Dean Thompson er en dansk reggae-sanger, der fik sit gennembrud med radiohittet "Når du ser på mig", der gik guld i streaming i september 2014.

Dean Thompson er en del af Donkey Sound, og før han skrev sin pladekontrakt prøvede han også at rappe på engelsk. Andensinglen "Vender om" blev udgivet i oktober 2014, og er forløber for debutalbummet, som vil blive udgivet i starten af 2015 hos Sony Music.

Diskografi

EP'er 
Dean Thompson (2015)

Singler

Kilder 

Sangere fra Danmark
Reggaemusikere
Jean-Baptiste Biot

Jean-Baptiste Biot (født 21. april 1774 i Paris, død 3. februar 1862 sammesteds) var en fransk fysiker, matematiker og astronom. 

Biot gik 1792 frivillig med nordarmeens artilleri, besøgte derefter den nylig oprettede polytekniske skole i Paris og kom senere til Beauvais som lærer ved Centralskolen. Løsningen af en matematisk opgave bragte ham i berøring med Laplace, som herefter ydede ham sin værdifulde bistand. I 1800 blev Biot professor ved Collège de France, 1804 ved Observatoriet i Paris, blev tidlig medlem af Videnskabsakademiet og af længdebureauet, i hvis tjeneste han gik på gradmåling til Spanien sammen med Arago. Han foretog senere flere videnskabelige rejser, var en flittig forfatter, men deltog nødig i det offentlige liv. Et embede som maire, han en kort tid beklædte, havde han næppe megen glæde af.  

Biot har målt lydens hastighed i faste legemer, sammen med Arago luftarters lysbrydning, og han har med held studeret elektricitet og magnetisme. Hans vigtigste fysikalske arbejder angår dog lyset, dets brydning og polarisation, og ved at undersøge polarisationsplanens drejning i sukkeropløsninger blev han grundlæggeren af den optiske sukkerbestemmelse. Hans videnskabelige arbejder findes især i Akademiets skrifter og i Annales de chimie et de physique. Biots udstrakte kundskaber på fysikkens, matematikkens og kemiens områder gjorde ham særlig skikket til at samle videnskabens resultater, og hans store lærebog, Traité de physique experimentale et mathématique (1816, 4 bind), er et meget betydeligt arbejde. Af hans mange andre skrifter må nævnes: Traité elementaire d'astronomie physique (1805, 2 bind, 3. oplag 1841—57, 5 bind).

Kilder

Externa länkar 

Fysikere fra Frankrig
Matematikere fra Frankrig
Astronomer fra Frankrig
Medlemmer af Académie des sciences
Franskmænd i 1800-tallet
Personer fra Paris
Den tripolitanske krig

Den tripolitanske krig, også kendt som Den første berberiske krig, fandt sted fra 1801 til 1805. USA og Sverige på den ene side mod de berberiske lande, Qaramanlidynastiet, som var støttet af Det osmanniske rige. Krigen endte med amerikansk/svensk sejr.

Se også 
 Søslaget ved Tripoli

Svenske krige
Amerikanske krige
Osmanniske krige
Marokkanske krige
Partit Laburista

Partit Laburista er et socialdemokratisk og siden 2013 regeringsbærende parti på Malta, det blev grundlagt 15. oktober 1920. Partiet har med 39 pladser i Maltas parlament, og 3 i Europa-Parlamentet. Partiets nuværende leder er Joseph Muscat.

Henvisninger 
 Hjemmeside 

Politiske partier
Etableret i 1920
Malta
Partier repræsenteret i Europa-Parlamentet
Bollandist

Bollandister   er et videnskabeligt selskab i Belgien og som er blevet opkaldt efter Jean Bolland. Oprindeligt blev selskabet grundlagt af jesuitter, men med tiden selskabet også kommet til at omfatte filologer og historikere som ikke er jesuitter. Selskabet har siden først i  1600-tallet beskæftiget sig med studier i hagiografi (helgenberetninger) og kristen helgendyrkelse.

Selskabet har  siden 1643 udgivet det store værk Acta Sanctorum (bind 1-53, 1643-1794 i Antwerpen, Bruxelles og Tongerloo kloster ved Antwerpen), som er en samling af alle kildeskrifter om katolske helgener.

Den oprindelige plan til selskabet stammer fra jesuitten Heribert Rosweyd fra Utrecht (†1629)
andre vigtige medlemmer var  Godfrey Henschen (†1681) og Daniel Papebroch (†1714).

Efter den franske besættelse af Belgien i 1794 måtte
de indstille deres virksomhed; De havde da udgivet  50 bind på  130 år. I 1837 kunne  de genoptage aktiviteterne, nu  understøttet af den belgiske regering, og
siden 1846 har de udgivet mange bind. 

Bollandistselskabet eksisterer stadig, og har hjemme i College St. Michel i Bruxelles.

Kilder

 , bind 3, side 601 Opslag af kirkehistoriker Laust Moltesen

Eksterne henvisninger
 Acta Sanctorum Database fra Chadwyck.co.uk 
Acta Sanctorum volumes online in PDF fra Roger-pearse.com
 Société des Bollandistes fra Ucl.ac.be

Se også
 Hagiografi −  Biografi.
 Vita − Curriculum vitæ.

Kristne organisationer
Historiske hjælpevidenskaber
Salmonsens
Folkeklubben

Folkeklubben er en dansk popgruppe, der blev stiftet i maj 2011. Gruppen består af Kjartan Arngrim, Rasmus Jusjong og Rasmus Dall.

Folkeklubben udgav deres debutalbum Nye Tider i april 2013 på musikselskabet ArtPeople og blev hurtigt et populært orkester på de danske livescener.

Historie 
Folkeklubben blev dannet i maj 2011 ved et tilfælde. Sangskriver Kjartan Arngrim blev introduceret til trommeslager, Rasmus Jusjong, til en fest en måned forinden. De mødtes igen to uger efter ved et tilfælde. Jusjong havde ad omveje hørt et par af Arngrims sange og foreslog, at de tog ud og spillede sammen. Kjartan ringede omgående til sin gode ven, guitaristen Rasmus Dall, for at meddele, at han havde fundet en trommeslager. To uger senere spillede de i Folkets Park på Nørrebro under navnet Folkeklubben – opkaldt efter den første danske folkplade, En Aften i Folkeklubben, med Cæsar, Per Dich og Povl Dissing.

Siden stiftelsen af bandet samt under koncertforløbet af udgivelsen af debutalbummet Nye Tider spillede Folkeklubben ca. 450 koncerter på alt fra Mændenes Hjem på Istedgade og Hus Forbi-sælgernes julefrokost til Voxhall, VEGA, Smukfest og Tønder Festival. Heriblandt spillede gruppen intimkoncert for Kim Larsen og syv andre stamgæster på et værtshus i Odense.

Den foreløbige kulmination kom netop med debutpladen og på koncertfronten med totalkoncerten En Aften I Folkeklubben på bandets 3-års fødselsdag d. 23. maj 2014 i et fyldt Store VEGA med Peter Sommer, Stefan Kvamm og Søren Zahle, Wili Jønsson, Alberte Winding, Niels Skousen, Lars Lilholt, Dreamers Circus, Ida Wenøe og filosoffen Thomas Søbirk Petersen som gæsteoptrædende i en 5-akters forestilling.

I august 2016 udkom gruppens tredje album, Slå Flint!. Albummet modtog fem ud af seks stjerner i musikmagasinet GAFFA. Den 22. juni 2017 modtog gruppen Folkemusikprisen under Skagen Festival.

Gruppen udgav deres fjerde album, Sort Tulipan d. 26. oktober 2018.

Medlemmer 
 Kjartan Arngrim: Sang, tekster, rytmeguitar
 Rasmus Dall: Leadguitar og korsang
 Rasmus Jusjong: Trommer, kuffert, synthesizers

Diskografi

Studiealbums

EP'er

Singler

Referencer 

Popgrupper fra Danmark
Musikgrupper fra 2011
Regeringen Andrass Samuelsen

Andrass Samuelsens regering var Færøernes regering fra 12. maj 1948 til 15. december 1950. Den var en koalition mellem Sambandsflokkurin (SB), Javnaðarflokkurin (JF) og Sjálvstýrisflokkurin (SF), ledet af Andrass Samuelsen (SB). Den var Færøernes første regering, og blev stiftet som resultat af Hjemmestyreloven af 1948.

Eksterne links 
Færøernes lagmænd og regeringer siden 1948 

Samuelsen, Andrass, Regeringen
Politik i 1948
Politik i 1950
Europa Cup i ishockey 1970-71

Europa Cup 1970-71 var den sjette udgave af Europa Cup'en i ishockey, arrangeret af International Ice Hockey Federation, og turneringen med deltagelse af 16 hold blev spillet i perioden fra oktober 1970 til 4. september 1971.

Turneringen blev vundet af HK CSKA Moskva fra Sovjetunionen, som i finalen besejrede ASD Dukla Jihlava med samlet 10-3 over to kampe. Det var tredje sæson i træk, at turneringen blev vundet af HK CSKA Moskva.

Format og hold 

De nationale mestre i sæsonen 1969-70 i IIHF's medlemslande i Europa kunne deltage i turneringen, sammen med den forsvarende mester, HK CSKA Moskva. Turneringen blev afviklet som en cupturnering, hvor hvert opgør blev spillet over to kampe, idet holdene mødtes på både hjemme- og udebane. Opgørene blev afgjort i form at summen af de to resultater, og hvis stillingen var uafgjort, blev opgøret afgjort i straffeslagskonkurrence umiddelbart efter den anden kamp.

Resultater

Første runde

Anden runde

Kvartfinaler

Semifinaler 

I semifinalerne trådte de forsvarende mestre, HK CSKA Moskva, og de tjekkoslovakiske mestre ASD Dukla Jihlava, ind i turneringen.

Finale

Kilder / eksterne henvisninger 
 Hockey Archives - Coupe d'Europe 1970/71

Noter 

1970-71
Ishockey i 1970
Ishockey i 1971
Behandlingsskolerne

Behandlingsskolerne i København er en række behandlings- og uddannelsestilbud for børn og unge med psykiske diagnoser.

Organisationen består af i alt ti dagskoler fra 0.-10. klasse, to weekendaflastninger, fire STU-ungdomsuddannelser for unge i alderen 16-25 år samt et behandlingscenter, som alle skolerne kan trække på.

Hovedkontoret ligger i Vanløse og dagskolerne i Vanløse, København S og Tølløse. Behandlingscentret er også i Vanløse, mens de fire STU-ungdomsuddannelser ligger i København S og Kvistgård. Behandlingsskolernes to weekendaflastningstilbud ligger som en af dagskolerne i Tølløse.

Behandlingsskolernes syv dagskoler er opdelt i klynger afhængig af de psykiske udfordringer, børnene lider af. Dagskolerne Fyrtårnet, Karlsvognen og Barometeret er for autistiske børn, dagskolerne Pilely Gård, Pilen og Kompasset er for børn med ADHD og dagskolen Polaris er for børn med personlighedsforstyrrelser (se links under 'Eksterne henvisninger'). På samtlige af dagskolerne tilrettelægges al behandling, undervisning og pædagogik med afsæt i børnenes psykiske udfordringer.

Behandlingsformer 
De børn og unge, der er indskrevet på Behandlingsskolerne, lider enten af generelle eller specifikke indlæringsvanskeligheder, autisme, ADHD, OCD, Tourettes syndrom eller svære psykiske diagnoser som angst, spiseforstyrrelser og selvskadende adfærd. En del af børnene har tre-fire psykiske diagnoser.

Skolerne gør i høj grad brug af kreative, pædagogiske aktiviteter i deres behandling og undervisning, fx i form af ridning, dykning, teater og natur.

Flere af Behandlingsskolernes tilsynsrapporter fra kommunerne er tilgængelige på internettet. Blandt andet Holbæk Kommunes tilsynsrapport på dagskolen Pilely Gaard fra d. 15. november 2013 og Københavns kommunes tilsynsrapport på dagskolen Fyrtårnet fra d. 3. marts 2014.

Ligeledes er kontrolrapporterne for skolerne tilgængelige.

Samarbejde 
Behandlingsskolerne samarbejder med Københavns Kommune, Frederiksberg Kommune, Egedal Kommune, Rødovre Kommune, Dragør Kommune, Albertslund Kommune, Lyngby-Taarbæk Kommune, Fredensborg Kommune og Holbæk Kommune.

Derudover samarbejder Behandlingsskolerne med New York University Child Study Center,
som er en af de førende forskningsinstitutioner inden for behandling af børn og unge med neuropsykologiske problematikker.

Projekter 
To af dagskolerne, Pilely Gaard og Fyrtårnet, har modtaget litteratur fra organisationen ”Læs for Livet”, der indsamler bøger til at skabe social forandring og give udsatte børn og unge gode oplevelser og muligheder for bedre liv.

Behandlingsskolernes rehabiliteringscenter Tag Fat har deltaget i DR P1 programmet ”Sproglaboratoriet” under temaet ”A som i amygdala og angst”, der omhandler skolens brug af psykoedukation sideløbende med danskundervisningen.

Referencer

Eksterne henvisninger 
 Behandlingsskolerne i Københavns officielle hjemmeside.

Specialskoler
København
Anne Boyd

Anne Elizabeth Boyd (født 10. april 1946 i Sydney, Australien) er en australsk komponist, professor og lærer.

Boyd studerede på University of Sydney hos Peter Sculthorpe, hvor hun var en af dennes første elever. Hun blev ansat på University of Sydney (1990) som en af de første kvindelige lærere, og blev senere rektor, på musikafdelingen ved University of Hong Kong (1981-1990). Hun underviste ligeledes på University of Sussex (1972-1977).

Anne Boyd har skrevet orkesterværker, kammermusik, tre strygerkvartetter, korværker, solostykker for mange instrumenter etc.

Eksterne kilder/henvisninger 

 Om Anne Boyd på australianmusiccentre.com.au

Komponister fra Australien
Lærere
Personer fra Sydney
Brett Dean

Brett Dean (født 23. oktober 1961 i Brisbane, Australien) er en australsk komponist, violinist og dirigent.

Dean studerede violin på Musikkonservatoriet i Queensland. Han var ansat som violinist i Berliner Philharmonikerne (1985-1999).

Han startede sent som komponist (1988), og er primært selvlært. Brett Dean har skrevet en symfoni, orkesterværker, filmmusik,
kammermusik, scenemusik, koncerter, opera, korværker og sange etc.

Udvalgte værker 

 "Pastorale Symfoni" (2000) - for kammerorkester. 
 "Lyksalighed" (2010) - opera. 
 "Socrates sidste dage" (2013) - for basbaryton, kor og orkester .
 "Elektrisk Preludium" (2014) - for orkester.

Eksterne kilder/henvisninger 

 Om Brett Dean på australianmusiccentre.com.au

Komponister fra Australien
Violinister
Dirigenter
Personer fra Brisbane